133-ગરબાડા વિધાનસભા બેઠક ઉપર ભારતીય જનતા પાર્ટી તરફથી મહેન્દ્રભાઈ ભાભોરની પસંદગી કરવામાં આવતા અને તેમને મેન્ડેડ આપવામાં આવતા આજરોજ બપોરના સમયે મહેન્દ્રભાઈ ભાભોરે ભાજપના હોદ્દેદારો તેમજ મોટી સંખ્યામાં ભાજપના નાનામોટા કાર્યકર્તાઓને સાથે રાખી તેમના હજારો સમર્થકોની વિશાળ જનમેદનીની રેલી સાથે ડીજે તેમજ બેન્ડ સાથે 133-ગરબાડા વિધાનસભા બેઠકના ભારતીય જનતા પાર્ટીના ઉમેદવાર તરીકે ઉમેદવારી પત્ર ભરવા ગયા હતા અને ગરબાડા મામલતદાર ઓફિસ ખાતે ચૂંટણી અધિકારી સમક્ષ તેમનું ઉમેદવારી પત્ર રજૂ કરી 133-ગરબાડા વિધાનસભા બેઠકના ભારતીય જનતા પાર્ટીના ઉમેદવાર તરીકે તેમની ઉમેદવારી નોંધાવી છે. ચૂંટણી અધિકારી સમક્ષ ઉમેદવારી પત્ર રજૂ કરતી વખતે ભાજપના ઉમેદવાર મહેન્દ્રભાઈ ભાભોરની સાથે કેન્દ્રિય મંત્રી જશવંતસિંહ ભાભોર પણ ઉપસ્થિત રહ્યા હતા.